L 184/102
EL
Επίσημη Εφημερίδα της Ευρωπαϊκής Ένωσης
21.7.2023
Τροπολογίες μπορούν να καταθέτουν στην επιτροπή μόνο μέλη της ίδιας επιτροπής ή άλλα δεόντως εξουσιοδοτημένα τακτικά ή αναπληρωματικά μέλη, σύμφωνα με τις διατάξεις του άρθρου 6 παράγραφος 2 του παρόντος Κανονισμού, καθώς επίσης, για τη δική του μόνο γνωμοδότηση, ο μη εξουσιοδοτημένος αναπληρωτής, ο οποίος έχει οριστεί εισηγητής, ή μια πολιτική ομάδα.
Το δικαίωμα κατάθεσης τροπολογιών σε συνεδρίαση επιτροπής ασκείται, αποκλειστικά, είτε από ένα μέλος της επιτροπής αυτής είτε από ένα άλλο δεόντως εξουσιοδοτημένο μέλος, τακτικό ή αναπληρωματικό.
Εάν ένα μέλος εξουσιοδοτήσει αναπληρωματικό μέλος να συμμετάσχει σε μέρος ή στο σύνολο της συνεδρίασης επιτροπής, μόνο ένα εξ αυτών δικαιούται να καταθέσει τροπολογίες.
Εάν το τακτικό μέλος καταθέσει τροπολογίες σε οποιοδήποτε μέρος της συνεδρίασης της επιτροπής, τότε ο αναπληρωτής δεν δικαιούται εν συνεχεία να πράξει το ίδιο.
Ομοίως, εάν ο αναπληρωτής έχει εξουσιοδοτηθεί να συμμετάσχει σε οποιοδήποτε μέρος της συνεδρίασης της επιτροπής και υποβάλει τροπολογίες σε γνωμοδότηση πριν το πράξει το τακτικό μέλος, τότε το τακτικό μέλος δεν δικαιούται να καταθέσει καμία τροπολογία στη συνεδρίαση της επιτροπής.
Οι τροπολογίες που έχουν κατατεθεί έγκυρα πριν από την απώλεια της ιδιότητας του τακτικού ή αναπληρωματικού μέλους της Επιτροπής των Περιφερειών ή πριν από την εκχώρηση δικαιώματος ψήφου ή την ανάκληση αυτής παραμένουν έγκυρες.
Οι τροπολογίες μεταφράζονται κατά προτεραιότητα και κοινοποιούνται στον εισηγητή, ώστε να δύναται αυτός να υποβάλει τις δικές του τροπολογίες στη Γενική Γραμματεία, σε ηλεκτρονική μορφή, τουλάχιστον τρεις εργάσιμες ημέρες πριν από την ημερομηνία της συνεδρίασης.
Οι τροπολογίες αυτές του εισηγητή πρέπει να σχετίζονται με μία ή περισσότερες από τις τροπολογίες που αναφέρονται στο πρώτο εδάφιο και να παραπέμπουν σε αυτές.
Μόλις μεταφραστούν, οι τροπολογίες του εισηγητή καθίστανται διαθέσιμες ηλεκτρονικά προς τηλεφόρτωση.
Διανέμονται στα μέλη σε έντυπη μορφή, το αργότερο κατά την έναρξη της συνεδρίασης.
Οι διατάξεις του άρθρου 25 παράγραφοι 1 έως 6 του παρόντος Κανονισμού ισχύουν κατ’ αναλογία. 2.
Η ψηφοφορία επί των τροπολογιών διεξάγεται σύμφωνα με τη σειρά αρίθμησης των παραγράφων του υπό εξέταση σχεδίου γνωμοδότησης. 3.
Η τελική ψηφοφορία αφορά το σύνολο του κειμένου, συμπεριλαμβανομένων τυχόν τροποποιήσεων.
Όταν μια γνωμοδότηση δεν συγκεντρώσει την πλειοψηφία των εκπεφρασμένων ψήφων, η επιτροπή αποφασίζει: — είτε να υποβάλει το σχέδιο γνωμοδότησης με τις τροποποιήσεις που εγκρίθηκαν στη συνεδρίαση της επιτροπής για νέα συζήτηση και έγκριση, σύμφωνα με τις διατάξεις του άρθρου 53 του παρόντος Κανονισμού· — είτε να ορίσει άλλον εισηγητή και να κινήσει εκ νέου τη διαδικασία κατάρτισης γνωμοδότησης· — είτε να μην προβεί στην κατάρτιση γνωμοδότησης. 4.
Μετά την έγκριση του σχεδίου γνωμοδότησης από την επιτροπή, ο πρόεδρός της το διαβιβάζει στον Πρόεδρο της Επιτροπής των Περιφερειών.
Άρθρο 65 — Απόφαση μη κατάρτισης γνωμοδότησης 1.
Εάν η αρμόδια επιτροπή κρίνει ότι στην αναφερόμενη στο άρθρο 41 στοιχείο α) του παρόντος Κανονισμού διαβούλευση δεν διακυβεύονται περιφερειακά ή τοπικά συμφέροντα ή ότι αυτή στερείται πολιτικής σημασίας, μπορεί να αποφασίσει να μην καταρτίσει γνωμοδότηση.
Ο γενικός γραμματέας ενημερώνει τα αρμόδια ευρωπαϊκά θεσμικά όργανα σχετικά με την απόφαση αυτή. 2.
Όταν η αρμόδια επιτροπή θεωρεί ότι μια αίτηση γνωμοδότησης σύμφωνα με το άρθρο 41 στοιχείο α) του παρόντος Κανονισμού είναι σημαντική αλλά, για λόγους προτεραιοτήτων και/ή επειδή έχουν ήδη πρόσφατα εκδοθεί σχετικές γνωμοδοτήσεις, δεν θεωρείται απαραίτητη η έκδοση νέας γνωμοδότησης, δύναται να αποφασίσει τη μη κατάρτιση γνωμοδότησης.
Στην περίπτωση αυτή, η Επιτροπή των Περιφερειών δύναται να ανταποκριθεί στο αίτημα των θεσμικών οργάνων της Ευρωπαϊκής Ένωσης με τη μορφή αιτιολογημένης απόφασης μη κατάρτισης γνωμοδότησης.
Άρθρο 66 — Γραπτή διαδικασία 1.
Σε εξαιρετικές περιπτώσεις, ο πρόεδρος μιας επιτροπής μπορεί να προσφύγει σε γραπτή διαδικασία για την έγκριση απόφασης σχετικά με τη λειτουργία της επιτροπής του. 2.
Ο πρόεδρος αποστέλλει την πρόταση απόφασης στα μέλη και τα καλεί να του γνωστοποιήσουν εγγράφως τυχόν ενστάσεις τους, εντός προθεσμίας τριών εργάσιμων ημερών. 3.
Η απόφαση θεωρείται εγκριθείσα, εκτός εάν εκφραστούν ενστάσεις από τουλάχιστον έξι (6) μέλη.